יהודה תיאודור

יהודה יוליוס תיאודור (בכתיב יידי: טהעאדאר, בגרמנית: Julius Theodor; י"ג בטבת ה'תר"י, 28 בדצמבר 1849 – כ"א באב ה'תרפ"ג, 3 באוגוסט 1923) היה רב וחוקר יהודי גרמני, שנודע בעיקר כחוקר המדרש.

ביוגרפיה
יהודה יוליוס נולד ב שבפרוסיה המזרחית. הוא למד פילוסופיה ומזרחנות באוניברסיטת ברסלאו, וכן היה תלמידו של זכריה פרנקל בבית המדרש לרבנים בברסלאו. עם סיום קבלת הדוקטורט מהאוניברסיטה והסמיכה לרבנות מבית המדרש, שימש תיאודור כרב במספר קהילות קטנות במזרח גרמניה. 

תיאודור הוסמך לרבנות בינואר 1878, בגיל עשרים ותשע ועבר לבויאנובו בשנת 1888 בו כיהן כרב של קהילה יהודית מצומצמת

בשנת 1890 הוא ביקר באוקספורד ובפריז בחיפוש אחר כתבי יד של המדרשים. כתב מספר מאמרים וחיבורים חשובים בנוגע לתולדות הספרות המדרשית וגירסותיהם.

חיבורו החשוב היה פרסום בשנת 1903 של 80 עמודים של תחילת מהדורה מדעית לבראשית רבה. בכך נפתח עידן חדש בחקר המדרשים. למהדורה הוסיף פירוש בשם "מנחת יהודה". את עבודתו זו לא הספיק לסיים והוא כתב את חיבורו זה עד פרשת תולדות. המשך עבודתו נעשה 20 שנה מאוחר יותר על ידי חנוך אלבק.

נפטר בעיר ברלין בשנת 1923 ונקבר בבית הקברות היהודי בווייסנזה.

לקריאה נוספת
 ג' קרסל, לכסיקון הספרות העברית בדורות האחרונים, כרך ב', עמ' 985 -986, הוצאת ספרית פועלים 1965-1967.
 יונה פרנקל, מדרש ואגדה כרך ג', האוניברסיטה הפתוחה, 1996, עמ' 967-968
 תמר קדרי, מנחה ליהודה: יהודה תיאודור ועריכתם של מדרשי האגדה הארץ־ישראליים, בהוצאת מפעל המדרש ומכון ליאו בק, ירושלים, תשע"ז/2017.

קישורים חיצוניים
 
 
  
 
 תמר קדרי, אגדת החוקר, מוסף שבת של מקור ראשון, 3 בינואר 2018, י"א בטבת, תשע"ח

הערות שוליים

יהודים גרמנים
רבנים גרמנים
חוקרי יהדות גרמנים
מהדירי ספרות תורנית
בוגרי בית המדרש לרבנים בברסלאו
יהודים הקבורים בבית הקברות היהודי בווייסנזה
חוקרי ספרות חז"ל
חוקרי מדרש ואגדה
גרמנים שנולדו ב-1849
גרמנים שנפטרו ב-1923